Source: https://v1.juristaitab.ee/forum/viewtopic.php?f=12&t=7093
Timestamp: 2020-07-09 09:19:23+00:00
Document Index: 3734087

Matched Legal Cases: ['kohus ', '§ 462', '§ 175', '§ 28', '§ 4081', '§ 28', '§ 28', '§ 133', '§ 134', '§ 143', '§ 1431']

Kohtulahenditest nime eemaldamine. - juristaitab.ee
Kohtulahenditest nime eemaldamine.
Liitunud: 28 Aug 2018, 08:57
28 Aug 2018, 09:04
Kuhu kohtusse või ametisse peaks pöörduma, et eemaldada/asendada oma nimi kohtulahendites ja
mis on tingimuseks, et see ka eemaldataks.
Tegu on I astme kohtuotsusega, paragrahv 200,201.
Antud kohtuotsused on arhiveeritud karistusregistrist.
Re: Kohtulahenditest nime eemaldamine.
31 Aug 2018, 14:52
Isiku taotlusel asendab kohus lahendis andmesubjekti nime initsiaalide või tähemärgiga ning ei avalikustata tema isikukoodi, sünniaega, registrikoodi ega aadressi tsiviilkohtumenetluse seadustiku § 462 lg 2 ja halduskohtumenetluse seadustiku § 175 lg 3 alusel.
Avalikustatud kuriteo ja väärteo kohtulahendites või muudes registrisse kandmise aluseks olnud ametnike avalikustatud otsustes asendatakse isiku nimi initsiaalide või tähemärgiga pärast karistusandmete registrist kustutamise tähtaja saabumist karistusregistri seaduse § 28 kohaselt. Erisus kehtib alaealistele kriminaalmenetluse seadustiku § 4081 lg 2 alusel. Kuriteo koosseisude puhul, mis on loetletud karistusregistri seaduse §-s 28, ei ole õigust isikuandmete avalikustamise lõpetamist nõuda.
Karistusregistri seadus § 28 § 28 : Pärast isiku karistusandmete kustutamist registrist asendatakse avalikustatud kohtulahendites või muudes registrisse kandmise aluseks olnud ametnike avalikustatud otsustes isiku nimi initsiaalide või tähemärgiga. Isiku nime ei asendata, kui isik on süüdi mõistetud karistusseadustiku §-s 89–93, 95–112 või 114, § 133 lõikes 2, § 134 lõikes 2, §-s 135, 141 või 142, § 143 lõikes 2, § 1431 lõike 2 punktis 1, §-s 144–146, 175–179, 184, 185, 187, 237, 255, 256, 268, 394, 403–405, 414, 415 või 418 sätestatud süüteo toimepanemise eest.